section_heading: Scream i sjevernoamerička turneja (2007. – 2008.)
paragraph_text: Prvi engleski album Tokio Hotela, Scream, u prodaju je stigao 4. lipnja 2007. godine (u Njemačkoj, album nosi naziv Room 483). Scream sadrži engleske verzije odabranih pjesama s njemačkih albuma. "Monsoon", engleska verzija pjesme "Durch den Monsun", postala je prvi singl s novog albuma, a nju su slijedile "Ready, Set, Go!" ("Übers Ende der Welt") i "Don't Jump" ("Spring nicht"). Za pjesmu Monsoon je snimljen novi videospot, dok su ostala dva singla preuzela njemačke verzije spotova.